สำรวจห้องโดยสารเทคโนโลยีใหม่บนเอ380 | เดลินิวส์
สิงคโปร์แอร์ไลน์ อวดโฉมเครื่องบินแอร์บัส เอ380 ลำใหม่ ตกแต่งภายในใหม่ทั้งหมด ทุกที่นั่งเน้นรองรับระบบเชื่อมต่อความบันเทิงทุกรูปแบบ นวัตกรรมห้องโดยสารแบบใหม่เน้นพื้นส่วนตัว จันทร์ที่ 18 ธันวาคม 2560 เวลา 15.33 น.
สิงคโปร์แอร์ไลน์ รับมอบเครื่องบิน เอ380 ลำแรกจากจำนวนที่สั่งซื้อทั้งสิ้น 5 ลำ ที่โรงงานแอร์บัสเมืองตูลูส เป็นเครื่องบินลำแรกในฝูงบินเอ380 ที่เน้นเทคโนโลยีนวัตกรรมของห้องโดยสารรูปแบบใหม่
สำหรับ เครื่องบิน เอ380 ลำใหม่ของสิงคโปร์แอร์ไลน์ ให้พื้นที่ส่วนตัวที่มากขึ้นในทุกชั้นโดยสาร มีห้องสวีทส่วนตัวจำนวน 6 ห้อง และที่นั่งสำหรับผู้โดยสารชั้นบนมีชั้นธุรกิจ 78 ที่นั่ง และประหยัดพรีเมี่ยม 44 ที่นั่ง สำหรับห้องโดยสารหลักมีที่นั่งโดยสารชั้นประหยัด 343 ที่นั่ง และระบบให้ความบันเทิงบนเครื่องบินแบบใหม่ล่าสุดพร้อมการเชื่อมต่ออย่างครบในทุกที่นั่งโดยสาร
ข้อมูลจากแอร์บัส ระบุว่า เอ380 เป็นเครื่องบินที่ใหญ่และกว้างขวางที่สุดในโลก บินได้ไกลถึง 8,200 ไมล์ทะเลโดยไม่หยุดพัก โซลูชั่นที่มีประสิทธิภาพสูงสุดเพื่อตอบรับการเติบโตด้านการขนส่งผู้โดยสารในเส้นทางที่มีการเดินทางหนาแน่นมากที่สุดในโลก เอ380 เป็นเครื่องบินลำเดียวที่มีชั้นโดยสารสองชั้นแบบเต็มลำ ที่นั่งและทางเดินกว้างขึ้น ปัจจุบันให้บริการการบินโดยสายการบินระดับเวิลด์คลาส 13 สายการบินบนเส้นทางบิน 120 เส้นทางทั่วโลก ทั้งนี้ นับตั้งแต่เริ่มให้บริการในปี พ.ศ. 2550 เป็นต้นมา เอ380 ได้ขนส่งผู้โดยสารไปแล้วกว่า 190 ล้านคน
A380 ห้องโดยสาร เทคโนโลยีเครื่องบิน
10.0.200.204, system time : 20-07-2018 21:37:29